NaiveNeuron/SloPal huggingface dataset:
P. Hrušovský, podpredseda NR SR: (2001-12-11):
návrh skupiny poslancov Národnej rady Slovenskej republiky na vydanie zákona, ktorým sa menia a dopĺňajú zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, zákon Národnej rady Slovenskej republiky č. 16/1993 Z. z. o Kancelárii prezidenta Slovenskej republiky v znení zákona č. 312/2001 Z. z. a zákon Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov. Prosím teraz, aby za skupinu poslancov Národnej rady Slovenskej republiky predmetný návrh zákona uviedol a odôvodnil Národnej rade stručne pán predseda výboru pre financie, rozpočet a menu, pán poslanec Farkas. Máte slovo.
Suja, Miroslav, poslanec NR SR (2023-02-10):
Ja by som pre záznam chcel nahlásiť, že vykázalo ma tak, ako som hlasoval. (Smiech v sále.) A ďakujem, že tu desať minút čakáme po hlasovaní vedenie parlamentu.
Hrnčiar, Andrej, podpredseda NR SR (2019-05-09):
Dávam slovo spoločnému spravodajcovi z výboru pre vzdelávanie, vedu, mládež a šport poslancovi Pavlovi Gogovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Bugár, Béla, podpredseda NR SR (2018-05-24):
Pani poslankyňa Remišová.
Heger, Eduard, poslanec NR SR (2017-04-06):
Ďakujem. Anka, ďakujem ti, tiež môžem len povedať, že to bolo plné argumentov a faktov. A ja sa možno len opýtam, sedím tu, počúvam rozpravu a stále čakám na nejaké odpovede, ktoré konkrétne vysvetlia teda tieto argumenty, ktoré si tu aj ty predostrela, a nielen slovami, že ich zmätú zo stola, ale že naozaj sa rozoberú a vysvetlia tak, aby teda bolo jasné, že to, čo z našej strany odznelo, teda nie je pravdivé, keď teda to nie je pravdivé, ako tu počúvam od kolegov z koalície, tak neviem, opýtam sa aj teba na pokročilú nočnú hodinu, že či si ty počula teda takého vysvetlenie, ktoré by vyvrátilo tvoje argumenty, ktorých si tu naozaj povedala veľa. Tak ďakujem.
Pročko, Jozef, poslanec NR SR (2022-10-26):
Ďakujem. Vy ste povedali, že trh bude regulovaný, mne sa to páči teda, aby sa naozaj táto oblasť regulovala, pretože kto nevie, tak naozaj že tieto transakcie s kryptomenou sa využívajú veľmi na trestnú činnosť. A aj v, na Ukrajine teraz, Rusi hlavne po zablokovaní robia s kryptomenou veľké kšefty, takže ja sa chcem spýtať na to, ako bude teda tá regulácia prebiehať. Lebo ja som za zníženie, aby sa tu teda určitým spôsobom začalo viac podnikať v kryptomene, pretože to je, svetový trend je taký. Ale ako zabrániť tomu teda aj na Slovensku, aby, aby sa to nerobilo, aby tá trestná činnosť v tejto kryptomene nebola. Aby sa to regulovalo. Ďakujem.
Jurinová, Erika, podpredsedníčka NR SR (2012-11-28):
Ďakujem pánovi poslancovi. Na vaše vystúpenie registrujem štyri faktické poznámky. Uzatváram možnosť prihlásiť sa. Nech sa páči, pani poslankyňa Žitňanská.
Hudacký, Ján, poslanec NR SR (2013-12-03):
Ďakujem pekne, pani podpredsedníčka. Pán poslanec Duchoň, trochu ma udivuje, že vy ako predseda finančného výboru argumentujete v podstate nejakými číslami od médií. Myslím si, že TASR ste spomínali a tak ďalej. Pričom správa vášho ministerstva hovorí jasnou rečou, jasnými číslami. A bolo by dobré, ja si myslím, tak komu dôverujete potom, médiám alebo vášmu ministerstvu? Veď ste museli v podstate tento materiál prerokovať aj vo výbore, predpokladám. Takže dosť ma to udivuje, tie vaše argumenty, ktoré ste predviedli. Musím sa dotknúť a polemizovať predovšetkým o otázke daní. No dobre, prišli ste, avizovali ste, dobre, dlhodobo, že zmeníte rovnú daň alebo ju zrušíte a prídete s progresívnym zdaňovaním. To sa ale v podstate neudialo, pretože všetky ďalšie opatrenia, ktoré ste robili, tak prakticky obmedzujú len malých podnikateľov, či už živnostníkov, lebo tam ste im zvýšili odvody. Hovoríte o tom, ako dbáte o to, aby mali vyššie dôchodky. No lenže vy ste vlastne zapríčinili to, že tí ľudia zrušili svoje živnosti a išli na úrady práce, čím vlastne si zhoršili tú svoju pozíciu v prípade budúcich dôchodkov. Hovoríme teraz o ďalšom opatrení v rámci daňovej licencie, čiže tzv. dane zo straty. Veď prakticky vy ste napomohli skôr veľkým firmám tým, že ste znížili daňovú sadzbu z 23 na 22 percent. Vy ste poškodili práve malé eseročky, tých, čo v podstate ledva prežívajú. Zabezpečujú si možno svoju obživu, prípadne svojich zamestnancov. Toto bude mať konkrétny dopad na týchto ľudí a na zamestnanosť na Slovensku. Takže myslím si, že tie argumenty, ktoré ste používali, boli skutočne veľmi nešťastné.
P. Hrušovský, predseda NR SR: (2005-05-24):
(Hlasovanie.) 132 prítomných, 124 za, 1 proti, 7 sa zdržalo. Body zo spoločnej správy sme schválili. Ďalší návrh. K. Mitrík, poslanec: Pán predseda, dajte hlasovať o bode 2 spoločnej správy.
Muňko, Dušan, poslanec NR SR (2011-09-08):
Pán poslanec Novotný, prekvapuje ma vaša krátka pamäť. Veriteľ, to čo ste povedali, ako oddlžoval, 20 % odchádzalo nakoniec preč, vieme kde. Ak hovoríte o reforme pána Zajaca, tak po skončení vlády, druhej vlády pána Dzurindu, keď vám ukážem výsledovky k 30. 6. v jednotlivých fakultných nemocníc, zhruba bola 6 mld. strata. Netvrdím, že za vlády našej sa nemocnice nezadlžovali, zadlžovali sa ďalej. Dnes je situácia úplne iná, ako bola, aj s tým pripúšťam, čo ste tu povedali, že pôžičku, ktorú dala vláda Roberta Fica do zdravotníctva, dala preto, aby mohli nemocnice čerpať štrukturálne fondy. Sekera, ktorá narastá vo fakultných nemocniciach, narastá nielen vo fakultných, ale aj vo vyšších územných, nemocnice, ktoré patria pod... (Prerušenie vystúpenia časomerom.)
B. Bugár, podpredseda NR SR: (2004-05-14):
Otváram rozpravu k tomuto bodu programu a pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku poslancov. Konštatujem, že nikto. Vyhlasujem rozpravu o tomto bode programu za skončenú. Prerušujem rokovanie o tomto bode programu. Vážené panie poslankyne, vážení páni poslanci, ešte predtým, čo by sme pristúpili k ďalšiemu druhému čítaniu, mám jeden oznam pre predsedov všetkých poslaneckých klubov. Pán predseda Národnej rady žiada predsedov všetkých poslaneckých klubov, aby sa zúčastnili porady o 10.00 hodine tu za rokovacou sálou, kde vždy zasadá grémium, takže o 10.00 hodine všetkých tých, ktorí momentálne sú predsedami poslaneckých klubov. A teraz pristúpime k druhému čítaniu o vládnom návrhu zákona, ktorým sa mení a dopĺňa zákon Národnej rady Slovenskej republiky č. 38/1993 Z. z. o organizácii Ústavného súdu, konaní pred ním a o postavení jeho sudcov v znení neskorších predpisov a o doplnení zákona č. 331/2003 Z. z. o voľbách do Európskeho parlamentu v znení zákona č. 515/2003 Z. z. Vládny návrh zákona ste dostali pred prvým čítaním ako tlač 688, spoločnú správu máte ako tlač 688a. Prosím znovu pána podpredsedu vlády a ministra spravodlivosti Daniela Lipšica, aby vládny návrh zákona uviedol.
Martvoň, Anton, poslanec NR SR (2014-04-03):
Ďakujem pekne. Pán poslanec Hlina, začnem asi, že každý vie, že v podstate my dvaja sa nenávidíme, doslova. Ale aj v tomto prípade musím uznať jednu vec, že taktiež mám pobehanú Oravu a iné časti a v tomto, tak ako som to pri návrhu KDH povedal, máte plne pravdu. Samozrejme, je to vážny problém, ktorý treba riešiť. Tu si chcem, alebo tu chcem upozorniť, že už vláda Roberta Fica prijala od 1. februára 2013, že splatnosť faktúry je 60 dní cez nariadenie vlády. Je to niečo obdobné, čo navrhuje a už to platí, čo navrhujete aj vy, pán poslanec Hlina, len stále to má jeden nedostatok, čo zneužívajú všetci títo chronickí neplatiči faktúr, tieto veľké firmy, a to, že v podstate i keď vláda tam dala napríklad, že bude zvýšený úrok z omeškania, jednoducho musí rozhodnúť o tom súd. Súd aj rozhodne, lenže oni idú do konkurzu, aj tak ten dodávateľ nič nezíska. Čiže aj na základe tohto vášho ustanovenia v Obchodnom zákonníku nie je tam žiadna sankcia. Vy, áno, pôjde dodávateľ na súd, vyhrá súd, ale nič nezíska, lebo v podstate tá veľká firma pôjde do konkurzu alebo už je dávno v konkurze, alebo už nemá žiadne peniaze. To riešenie, čo navrhlo KDH, bolo oveľa lepšie, lebo v podstate malo už aj nejakú sankciu ako takú. Dokonca ja som toho názoru, a znova to poviem, lebo ja už som v roku 2012 bol za jedným naším ministrom s návrhom riešenia. Chronické neplatenie faktúr, tak ako je to v niektorých iných štátoch, by malo byť trestným činom. To je môj názor. Ja pripravujem ešte tretiu, tretí návrh, s ktorým pôjdem znova za ministrom, ako vyriešiť tento problém. A myslím si, že keď sa spojí viacero návrhov, ako malo aj KDH plus iní poslanci, môžeme nájsť tu spoločne na Slovensku v parlamente riešenie tohto chronického neplatenia faktúr, ktoré zneužívajú mnohé veľké firmy, dokonca niektoré majú v názve euro a ide o stavebné firmy ako také. Nechcem hovoriť ktorá. Čiže je to problém. Áno, určite treba ho riešiť a trápi... (Prerušenie vystúpenia časomerom.)
Bugár, Béla, podpredseda NR SR (2011-05-18):
Pán poslanec Blanár.
D. Lipšic, podpredseda vlády a minister spravodlivosti SR: (2003-12-02):
Účelom predkladaného návrhu zákona je po prvé prijať novú úpravu posudzovania rozhodného práva pri vzniku alebo zániku rodičovských práv a povinností a pri výkone týchto práv a povinností. Takisto zadefinovať novú úpravu právomoci slovenských súdov v civilných veciach s medzinárodným prvkom. Zároveň presunúť časť agendy vyššieho overovania listín, takzvanej superlegalizácie, z ministerstva spravodlivosti na krajské súdy. Ďalej je cieľom navrhovanej úpravy zmeniť postup súdov pri ich súčinnosti so žiadateľmi o vymáhanie výživného v cudzine, čo je mimoriadne aktuálna problematika. A na záver, takisto upraviť podmienky uznania cudzích rozhodnutí a konanie o uznaní cudzieho rozhodnutia našimi súdmi. Ak sa môžem vyjadriť k spoločnej správe, veľmi stručne, súhlasím so stanoviskom ústavnoprávneho výboru ako výboru gestorského k bodom uvedeným v spoločnej správe pod číslami 2 až 16. A dovoľujem si nesúhlasiť so stanoviskom pod bodom 1, to znamená, že navrhujem bod 1, čo je pozmeňujúci návrh výboru pre ľudské práva, národnosti a postavenie žien, schváliť. Ďakujem veľmi pekne, pán predseda.
Kuffa, Štefan, poslanec NR SR (2020-05-13):
.. sama tak sa označila. (Hovorené súbežne s predsedajúcim.)
Gröhling, Branislav, poslanec NR SR (2017-06-13):
Vážený pán predsedajúci, navrhujem doplniť program schôdze o informáciu ministra školstva, vedy, výskumu a športu Petra Plavčana o stave, o stave reformného dokumentu Učiace sa Slovensko, termínoch schvaľovania finančného plnenia realizácie. Odôvodnenie. Pred rokom minister školstva vyhlásil, že chystá najväčšiu reformu za 25 rokov a po roku stále nevieme, kedy sa konečne začne realizovať, aký objem financií bude vyžadovať, aký objem financií vyrokoval s ministrom financií. Klesajúce výsledky žiakov z rôznych medzinárodných meraní a vyjadrenie a konanie ministerstva a pána ministra sú v rozpore s týmto reformným dokumentom a sú dôvody naviac, aby tieto informácie zaujímali všetkých poslancov Národnej rady. Ďakujem.
P. Hrušovský, podpredseda NR SR: (2001-09-07):
(Hlasovanie.) Prítomných je 106, za návrh 75, proti 2, zdržalo sa 28, nehlasoval 1. Uvedený bod zo spoločnej správy sme schválili. Ďalšie hlasovanie, pán poslanec.
Blcháč, Ján, poslanec NR SR (2020-09-18):
Ďakujem pekne, pán kolega Dostál, za upozornenie alebo poučenie. Dám si na to nabudúce pozor. V každom prípade nie je tam zmienka o ministerstve vnútra, tak preto som si dovolil, ale ak to bolo prerokované, tak berem späť. A čo sa týka pani kolegyne Pleštinskej, možnože by v tejto súvislosti stálo skôr za úvahu, to by som chcel rozšíriť tú moju reč z rozpravy, keďže nie všetci, nie vo všetkých samosprávach, samozrejme, je problém, väčšinou problém nie je, väčšinou to funguje tak, ako to fungovať má. Hlavný kontrolór alebo hlavná kontrolórka si plní svoje povinnosti zodpovedne a spolupracuje so zastupiteľstvom, s vedením mesta a upozorňuje dopredu možno na niektoré riziká, ale zároveň nie je predpojatá táto osoba, nie je nejakým spôsobom zaujatá, je nestranná, tak ako by mal hlavný kontrolór alebo inštitút hlavného kontrolóra fungovať, takže možnože aj v tejto súvislosti by bolo potrebné posúdiť do budúcnosti. Pretože keď si vezmete, aké sú kvalifikačné predpoklady na výkon funkcie hlavného kontrolóra, tak je úplne smiešne, že hlavným kontrolórom mesta, napríklad krajského alebo aj Bratislavy, môže byť človek, ktorý má úplné stredoškolské vzdelanie. Predsa to nie je, nie je celkom normálne. Malo by tam byť asi vyššie, minimálne vzdelanie druhého stupňa vysokoškolské, najlepšie právnického alebo ekonomického charakteru. Takže súhlasím, že treba niektoré veci dať na pravú mieru, resp. diskutovať o nich. Ďakujem pekne.
Marcinčin, Anton, poslanec NR SR (2011-09-14):
Vážený pán predsedajúci, v rozprave vystúpili poslanci Peter Pelegrini, Andrej Kolesík, Rafael Rafaj, Ondrej Matej a Jozef Burian. Poslanec Pelegrini podal procedurálny návrh nepokračovať v rokovaní o tomto návrhu zákona. Dajte, prosím, hlasovať o procedurálnom návrhu.
Ďuriš Nicholsonová, Lucia, podpredsedníčka NR SR (2016-10-14):
Áno, ďakujem veľmi pekne. Otváram všeobecnú rozpravu. Písomne sa do rozpravy prihlásili dvaja páni poslanci, pán poslanec Jozef Mihál a pán poslanec Eduard Heger. Pán poslanec Mihál, máte slovo.
Paška, Pavol, predseda NR SR (2014-09-16):
Nasleduje prestávka do 11.30 hodiny a budeme potom pokračovať v rokovaní. Ďakujem. (Prestávka.) (Po prestávke.)
Šimečka, Michal, podpredseda NR SR (2024-05-03):
Vynikajúco, tak, pán Ledecký, poprosím vás, aby ste uviedli tento zákon z pohľadu gestorského výboru ako spravodajca.
Zmajkovičová, Renáta, podpredsedníčka NR SR (2013-06-17):
S faktickými poznámkami traja poslanci. Uzatváram možnosť prihlásiť s faktickou poznámkou. Traja poslanci, posledný pán poslanec Sulík. Nech sa páči, pán poslanec Galko.
Danko, Andrej, predseda NR SR (2016-04-18):
Poprosím vás o kľud ešte v sále, ešte traja páni predsedovia výborov. Pán Ľubomír Galko.
Pčolinský, Peter, podpredseda NR SR (2022-10-27):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie, uzatváram možnosť. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Pani spravodajkyňa? Nie. Hlasovanie o tomto bude dnes 11.00 h. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov . Vládny návrh zákona je pod tlačou 1212, návrh na jeho pridelenie na prerokovanie výborom je v rozhodnutí č. 1278. Prosím opäť pána ministra vnútra Mikulca, aby vládny návrh zákona uviedol, a vítam na balkóne pani riaditeľku odboru volieb, pani Evu Chmelovú.
Jurinová, Erika, podpredsedníčka NR SR (2015-09-16):
Dávam slovo pánovi poslancovi Ľubomírovi Galkovi, ktorý je ako ďalší prihlásený písomne do rozpravy.
Pellegrini, Peter, predseda NR SR (2015-11-26):
Prezentujme sa a hlasujme o pozmeňujúcich návrhoch pani poslankyne Nicholsonovej. (Hlasovanie.) Prítomných 134 poslancov, za hlasovalo 54, proti bolo 57, zdržalo sa 22 poslancov, nehlasoval 1. Tento pozmeňujúci návrh sme neschválili.
Sulík, Richard, predseda NR SR (2011-06-01):
Schváliť. Chcel by som pripomenúť, že na toto hlasovanie je potrebných 90 hlasov na schválenie. (Hlasovanie.) Prítomných 144 poslancov, hlasovalo 76 za, 1 proti, 66 sa zdržalo. Národná rada neschválila návrh novely ústavného zákona číslo 397/2004 o spolupráci Národnej rady a vlády v záležitostiach Európskej únie. Pán Procházka.
Laššáková, Jana, podpredsedníčka NR SR (2014-03-21):
O slovo v súlade s rokovacím poriadkom požiadal pán predkladateľ predseda Národnej rady Pavol Paška. Nech sa páči, pán predseda.
M. Kondrót, poslanec: (2005-07-01):
Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na opakovanú voľbu člena Rady pre vysielanie a retransmisiu 1 poslanec neodovzdal hlasovací lístok, zo 124 odovzdaných hlasovacích lístkov bolo 6 neplatných a 118 platných. Podľa platných hlasovacích lístkov overovatelia zistili, že pri voľbe kandidáta Pavla Hapáka hlasovalo za 43, proti 51 a hlasovania sa zdržalo 24 poslancov...
Viskupič, Marián, poslanec NR SR (2022-06-15):
Pán predseda, o bodoch spoločnej správy č. 4 a 20 nemôžeme hlasovať, nakoľko sme schválili body č. 3 a 21 zo spoločnej správy. Pán predseda, dajte preto hlasovať o tom, že prerokovaný návrh zákona prerokujeme v treťom čítaní ihneď.
Danko, Andrej, podpredseda NR SR (2024-06-20):
Pán poslanec Krúpa. Pripraví sa poslanec Krátky.
Jurinová, Erika, podpredsedníčka NR SR (2013-10-17):
Prosím pánov poslancov ešte o strpenie. Pán minister ešte, teda uzatváram rozpravu a pán minister s krátkym záverečným slovom vystúpi.
Bittó Cigániková, Jana, poslankyňa NR SR (2021-12-14):
Ďakujem pekne. Kolega, kolegovia, rada by som vás informovala o štúdii Národnej akadémie vied v Spojených štátoch, kde profesor Eberhard Bodenschatz, riaditeľ inštitútu Maxa Plancka, hovorí o riziku infekcie bez nosenia rúšok a definuje ho ako enormne vysoké. Hovorí o tom, že dobre nasadený respirátor dokáže... (Ruch v sále. Prerušenie vystúpenia predsedajúcim.)
Laurenčík, Milan, podpredseda NR SR (2021-06-30):
Poslednú faktickú poznámku má pán poslanec Eduard Kočiš, nech sa páči.
Hrnčiar, Andrej, podpredseda NR SR (2019-06-18):
Ďakujem. Dávam slovo spoločnému spravodajcovi z výboru pre financie a rozpočet poslancovi Igorovi Federičovi a prosím, aby podal správu o výsledku prerokovania materiálu vo výboroch Národnej rady.
P. Hrušovský, predseda NR SR: (2003-10-24):
(Hlasovanie.) Prítomných je 127 poslancov, za 51, proti 50, zdržalo sa 24, nehlasovali 2. Návrh sme neschválili. Ďalší návrh. R. Hamerlik, poslanec: Ďalší návrh je bod 5 od pána poslanca Karlina. Navrhujem o ňom teraz hlasovať.
Blanár, Juraj, podpredseda NR SR (2022-12-05):
V stredu, pán poslanec, 7. 12. 2022, a aj hodinu ste termínovali?
Heger, Eduard, poslanec NR SR (2018-05-16):
Ďakujem veľmi pekne. Ja by som pár vecí, ktoré si spomenul vo svojom vystúpení, chcel len tak doplniť alebo potvrdiť. Lebo napríklad to, čo si hovoril, že platenie za finančné služby, že klient si extra bude platiť, áno, to je, samozrejme, utópia obzvlášť pri tom, ako som aj hovoril vo svojom vystúpení, že dnes tá úroveň tej finančnej gramotnosti nie je až taká, aby to ľudia vedeli doceniť, a nemôžme im to mať za zlé, lebo však nikto ich v tom nejako nevyučoval. Takže tadiaľto cesta určite nevedie. Na druhej strane to, čo som sa snažil ja poukázať, je, že ten klient svojím spôsobom platí za to sprostredkovanie práve v tých svojich splátkach, len nevie koľko a resp. myslí si, že platí málo. No neplatí málo, však ty si sám povedal, koľko zarobil ten jeden človek, miliardu korún za to, že presprostredkoval teda tých klientov. Takže to sú veľké sumy, o ktorých si ten klient nie je vedomý. A keby si bol vedomý, že toľko peňazí to stojí, tak by úplne inak k tomu pristupoval, čo poznáme ten princíp. Druhé veľmi zaujímavé, čo si povedal, bolo práve to, že je platba 200 euro, provízia 1 200 a naozaj je tu dosť špekulantov na trhu, ktorí toto využívajú a zneužívajú. (Reakcia z pléna.) Áno, aha, tak vidíš, ešte 50 až 1 200, čiže toto sú práve tie anomálie, ktoré dnes tu máme na stole a ktoré treba riešiť. A ďalší ten problém je aj to, že tí mnohí sprostredkovatelia dnes to robia, robia to pol roka, potom zistia, že to robiť nevedia, tak odídu z trhu a ten klient zrazu nevie, na koho sa má obrátiť, lebo v tej firme on neni v danom kmeni, čiže je ponechaný, visí vo vzduchu, uzatvoril si produkty a nemá mu kto viacej poradiť mnohokrát. Takže toto je ďalší problém z hľadiska kvality tých služieb, ktoré sa tu dnes poskytujú a sú naozaj na nízkej úrovni práve kvôli týmto anomáliám, ktoré tu sú aj kvôli tej vzdelanosti tých sprostredkovateľov, ktorá je nízka, o ktorej si hovoril. Takže súhlasím. Vďaka.
Laššáková, Jana, podpredsedníčka NR SR (2012-12-17):
Na vystúpenie pána spravodajcu nie sú žiadne faktické poznámky. Vyhlasujem rozpravu za skončenú. Prerušujem rokovanie o tomto bode programu. A teraz pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s prijatím dodatkov k prílohám A, B a C Štokholmského dohovoru a so zrušením vyhlásenia podľa čl. 25 ods. 4 Štokholmského dohovoru. Návrh vlády je uvedený ako tlač 278. Správa výboru má tlač 278a. A do tretice prosím pána ministra životného prostredia Petra Žigu, aby sa ujal slova. Nech sa páči, pán minister.
Laššáková, Jana, podpredsedníčka NR SR (2015-06-30):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne. Nikto nemá záujem. Pán poslanec Kadúc. Končím možnosť prihlásiť do rozpravy ústne. Nech sa páči, pán poslanec, máte slovo.
Heger, Eduard, poslanec NR SR (2019-10-23):
Ďakujem veľmi pekne. Ja len, Martin, ťa doplním, pretože hovoril si o tých agrobarónoch a o tých dotáciách, a naozaj tie čísla sú veľmi zlé, keď sa len pozrieme, že koľko dotácií z toho zoberú tí agrobaróni, tak 94 %, 94 % je rozdelených medzi pätinu najväčších poberateľov. Čiže 20 % tých poberateľov zobere 94 %, to je, to je najvyšší podiel v Európskej únii, čo je prvý unikát, akože naozaj jak to tu máme zdeformované, čiže v tomto sme naozaj lídri v EÚ, ale na hanbu, na hanbu. A celé sa to premení na to, že to ide do obilnín a olejnín, čo je ďalšia, najväčšia hanba. Čiže naozaj toto je úplne, túto vidíme, kde ten, kde ten sektor krváca, ako zle sa tu hospodári, a že tí agrobaróni proste jednak tomu ani nerozumejú, ani o to nemajú záujem, je to vyslovene len vyciciavanie peňazí a robia to takýmto obludným spôsobom. Tak to len na doplnenie. Ďakujem.
B. Bugár, podpredseda NR SR: (2002-02-13):
M. Maxon, poslanec: Ďakujem pekne za slovo. Nuž, pán minister, je absurdné, že sa odvolávate na správu Tlačovej agentúry Slovenskej republiky, lebo to, čo som ja hovoril pred vami, som rovnako čerpal z Tlačovej agentúry Slovenskej republiky a môžeme si to konfrontovať. A vy ma, prosím, nevyzývajte na to, aby som sa nezahrával s týmito vecami. Ja som sa po štyroch mesiacoch vrátil do Národnej rady Slovenskej republiky a niečo o onkologických pacientoch viem. A veľa toho viem o zdravotníctve, za ktorého reformu ste tu vy dvaja zodpovední. Aj o tých tragických príhodách, ktoré sa dennodenne odohrávajú v nemocniciach Slovenskej republiky. Správa Tlačovej agentúry Slovenskej republiky zdravie občanom Slovenskej republiky nevráti!
P. Paška, predseda NR SR: (2008-10-29):
Pán poslanec Halecký.
Paška, Pavol, predseda NR SR (2013-03-26):
Hlasujeme. (Hlasovanie.) 130 prítomných, 31 za, 84 proti, 15 sa zdržalo. Návrh sme neschválili.
B. Bugár, podpredseda NR SR: (2004-06-24):
(Hlasovanie.) Prítomných 130 poslancov, za návrh 117, zdržalo sa 11 poslancov, nehlasovali 2. Konštatujem, že tieto body zo spoločnej správy sme schválili. Nech sa páči. A. Ivanko, poslanec: Pán predsedajúci, dajte hlasovať o bode 9. Gestorský výbor navrhuje tento bod neschváliť.
B. Bugár, podpredseda NR SR: (2004-03-11):
(Hlasovanie.) Prítomných 137 poslancov, za návrh 11, proti 38, zdržalo sa 86 poslancov,  nehlasovali 2. Konštatujem, že bod 10 sme neschválili. K. Mitrík, poslanec: Pán predsedajúci, dajte hlasovať o pozmeňujúcom návrhu pána poslanca Škodu.
Hajšelová, Petra, poslankyňa NR SR (2021-09-30):
Ďakujem pekne za slovo. Pán poslanec Pročko, ja som možno mala taký trošku dojem, že ste spochybnil vyjadrenia podpory 600 prokurátorov voči generálnemu prokurátorovi, a ja si nemyslím, že takéto vyjadrenia sú správne, Dúfam, že teda nespochybňujeme svojprávnosť a vlastne vlastný názor 600 prokurátorov. Čo sa týka prípadu Vladimíra Pčolinského, v podstate Generálna prokuratúra vlastne zrušila uznesenie o vznesení obvinenia z dôvodu, že došlo k 27 porušeniam Trestného zákona a Trestného poriadku, a vec vrátila na ďalšie konanie. Ale na ďalšie konanie, ktoré je v súlade so zákonom. Ja si neviem predstaviť, že v nejakých prípadoch sa porušuje zákon, Generálna prokuratúra má zákonnú povinnosť tak... tak... takéto niečo preskúmať. A keď to zistí, čo má, strčiť hlavu do piesku a pozerať sa na to? Veď si treba uvedomiť, že generálny prokurátor je ústavne zodpovedný za rezort prokuratúry. A ja si naozaj nemyslím, že my politici by sme sa mali vyjadrovať k takýmto veciam, a najmä v prípadoch, keď vôbec nie sme oboznámení s vyšetrovacím spisom.
Zmajkovičová, Renáta, podpredsedníčka NR SR (2012-12-12):
Ďalší, ktorý vystúpi v rozprave, má vystúpiť pán poslanec Novotný, nie je v sále. Nasleduje pani poslankyňa Vášáryová. Prihlási sa pán poslanec Fecko.
Fronc, Martin, poslanec NR SR (2013-03-26):
Hlasovali sme o všetkých bodoch spoločnej správy aj o všetkých bodoch, ktoré zazneli z rozpravy. Mám splnomocnenie gestorského výboru. Pán predseda, prosím, dajte hlasovať o tom, že prerokujeme návrh zákona v treťom čítaní.
P. Paška, predseda NR SR: (2006-10-17):
Prezentujeme sa a hlasujeme. (Hlasovanie.) Prítomných 143, za 143. Konštatujem, že Národná rada pridelila návrh zákona výborom, určila gestorský výbor, ako aj lehoty výborom na jeho prerokovanie v druhom čítaní. Vážené pani poslankyne, páni poslanci, hlasovali sme o všetkých bodoch programu, ktoré sme prerokovali pred hlasovaním. Ešte predtým ako budeme pokračovať v prerušenom rokovaní v prvom čítaní vládneho návrhu zákona o zdravotnom poistení, dovoľte, aby som vás informoval a požiadal všetkých, keďže sme v súvislosti s pohrebom pána biskupa Pavla Hnilicu sa dohodli, že bude vám umožnená účasť, aby ste sa s predsedami gestorských výborov dohodli, ak príp. niekto z určených spravodajcov sa zajtra chce zúčastniť tohto pohrebu, aby výbor zabezpečil náhradu za spravodajcov tak, aby program mohol bežať v zmysle schváleného postupu od rána. Ďakujem vám pekne. Budeme pokračovať v prerušenom rokovaní v prvom čítaní o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Budeme pokračovať v rozprave vystúpením pána poslanca Janiša. Nech sa páči, pán poslanec.
Jurinová, Erika, podpredsedníčka NR SR (2013-06-04):
Nech sa páči, páni poslanci, môžete sa prihlásiť do rozpravy ústne. Do rozpravy sa nikto ústne neprihlásil. Uzatváram možnosť prihlásiť sa a zároveň vyhlasujem všeobecnú rozpravu za skončenú. K rozprave chce zaujať stanovisko pán navrhovateľ. Nech sa páči.
Drobný, Stanislav, poslanec NR SR (2018-05-25):
Ďakujem za slovo. Vážená pani predsedajúca, vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o neziskových organizáciách poskytujúcich všeobecné prospešné služby, tlač 900. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní. Pani predsedajúca, prosím, otvorte všeobecnú rozpravu.
Viskupič, Jozef, poslanec NR SR (2010-08-06):
Ďakujem. Pán poslanec Jarjabek, osobne si celkom vážim váš prístup, prejav máte kľudný, miestami vtipný a s vysokou jazykovou kultúrou a osobne vás vnímam ako umelca, divadelníka a možno do budúcna však spisovateľa v oblasti science-fiction fantasy. Trošička ste išli nad hranicu toho, čo môžete skutočne vedieť. Projekcia tej politickej skutočnosti alebo reality ako vidíte vy, čo sa zloženia a fungovania vládneho kabinetu týka, by ste možno privítali, ale keďže ste opozičným poslancom, môžete byť len na úrovni špekulácií. Vy, ako ten, čo sa pohybuje v oblasti umenia, máte samozrejme na takúto platformu právo a ako ste spomenuli niekoľkokrát, aj vysokú legitímnosť. Čo sa týka, niekde na začiatku prejavu ste sa dotkli získania i môjho mandátu, tak si dovolím doplniť, že okrem legitímnosti jeho získania je legálne, a to na základe legislatívy, ktorú ste vy ako dlhodobý človek so zákonodarnou iniciatívou, ktorý pôsobí na tomto poli mali možnosť ovplyvňovať. Takže z tohto pohľadu by som chcel nejakým spôsobom do budúcna, keďže sme na pôde výboru pre médiá, kultúru, aby sme už týmto smerom nejako nešli a dúfam, že sa dostaneme časom na pôdu odbornú o kultúrach a médiách, ktorá skutočne potrebuje veľa práce, a takto to vnímajú aj ľudia vonku. Ďakujem.
K. Sárközy, poslankyňa: (2002-02-05):
I. Presperín, podpredseda NR SR: Ďakujem. Pripomínam, že podľa článku 84, ods. 3 Ústavy Slovenskej republiky na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. Hlasujte. Hlasujte. Hlasujeme. (Hlasovanie.) Prítomných 114 poslancov, všetci 114 poslanci vyjadrili súhlas s takýmto návrhom uznesenia. Konštatujem, že navrhované uznesenie sme schválili. Ďalej bude rokovanie Národnej rady viesť predseda Národnej rady Jozef Migaš. J. Migaš, predseda NR SR: Panie poslankyne, páni poslanci, pristúpime k prerokovaniu návrhu Zahraničného výboru Národnej rady Slovenskej republiky na prijatie vyhlásenia Národnej rady Slovenskej republiky o zákone o Maďaroch, žijúcich v susedných krajinách. Návrh ste dostali ako tlač 1291 a spoločnú správu výborov ako tlač 1291a, ktorej súčasťou je aj návrh uznesenia Národnej rady. Prosím predsedu Zahraničného výboru Národnej rady Slovenskej republiky pána poslanca Petra Weissa, aby návrh výboru uviedol. Nech sa páči, pán predseda. Máte procedurálny návrh? Nech sa páči, pán poslanec Cuper, procedurálny návrh. (Nezrozumiteľný hlas z pléna a ruch v sále). J. Cuper, poslanec: ...keď už sa stihol dostaviť, a ostatných členov vlády, zodpovedných, ktorí hlasovali za zmluvu. Pardon, za to, že si neplnia svoje povinnosti, ktoré im vyplývajú z Ústavy a zákonov tohoto štátu. Okrem pána Dzurindu a pána ministra zahraničných vecí by tu mal sedieť predovšetkým pán Šimko, ktorý je zodpovedný za to, že protiústavným a protizákonným spôsobom sa zriaďujú úrady na vydávanie maďarských preukazov. Prosil by som, aby sa zabezpečila ich účasť a až potom sa začalo rokovať o bode programu. Ďakujem. J. Migaš, predseda NR SR: Ďalej procedurálny návrh, pán poslanec, ja dám o ňom hlasovať, procedurálny návrh pána poslanca Rusnáka. Nech sa páči.
Susko, Boris, poslanec NR SR (2023-02-16):
Pán predsedajúci, dajte, prosím, hlasovať o návrhu ústavného zákona ako o celku.
Grendel, Gábor, podpredseda NR SR (2021-11-04):
V rozprave ďalej by mala vystúpiť pani poslankyňa Majorová Garstková, ktorá nie je v sále, takže stráca poradie. Ďalším v poradí je pán poslanec Ján Mičovský a pripraví sa pán poslanec Vladimír Zajačik.
Hudacký, Ján, poslanec NR SR (2015-03-20):
Ďakujem pekne, pán podpredseda. Ja len veľmi krátko a predovšetkým chcem poďakovať všetkým, ktorí sa zúčastnili tejto celej rozpravy, diskusie. Ja si myslím, že je treba, aj keď nemám veľké očakávania, ale je treba, aby sme o tejto téme rozprávali, aby sme o tomto probléme rozprávali. A chcem vyzvať, samozrejme, predovšetkým pánov poslancov vládnej strany SMER, predovšetkým pána Podmanického, ktorý síce teraz telefonuje, ale ja mu chcem poďakovať, lebo zakaždým, keď bol tento návrh tuto v parlamente, pán poslanec kolega Podmanický tento návrh podporil a dokonca sa aj v jednom prípade verejne, teda vystúpil a hovoril, že ho podporí, tento návrh. Takže v podstate bodaj by bolo veľa takýchto poslancov zo strany SMER, aby tento zákon podporili, pretože skutočne rieši problémy tých ľudí, ktorí to potrebujú. A koniec koncov vôbec, celý ten systém podnikania na Slovensku, o ktorom tu aj hovoril pán kolega Fecko, že teda koho vlastne podporujeme, ja si myslím, že malé a stredné podniky sú skutočne takou živou súčasťou hospodárstva Slovenska, sú veľmi flexibilní, vedia reagovať na zmeny na trhu a pod. Títo by určite mali dostať priority, tie veľké podniky, aj keď sú ťažkopádnejšie, ale zas sú finančne na tom lepšie. Majú vyššie finančné rezervy. Môžu v podstate ísť do nejakých väčších rizík, čo malé a stredné podniky nemôžu. Ale nechcem to tu teraz rozvíjať. V každom prípade chcem všetkým poďakovať za účasť na rozprave a teším sa na ďalšie stretnutia.
Glváč, Martin, podpredseda NR SR (2018-06-20):
Ďakujem a dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Slobodovi, nech sa páči.
Fronc, Martin, poslanec NR SR (2015-10-02):
Áno. Ja ho využijem. Nemám problém. Zhrnutím, vystúpili traja páni poslanci v rozprave, nepodali žiaden procedurálny návrh. A k vecnej rozprave k trom bodom sa chcem vyjadriť. Prvé, ústavný alebo neústavný. Myslím si, že je v súlade s ústavou. Nakoniec nikto pokiaľ nepodal návrh na Ústavný súd, keď sme to zaviedli na prvom stupni, i keď treba povedať, že tu prítomná v minulosti poslankyňa, profesorka práva napádala, že to je protiústavné, aby ste vedeli, že existujú aj také názory, to je prvá poznámka. Druhá, ku kolegovi Mikloškovi ako k matematikovi, no viete, z toho, že raz vidíme zatmenie Mesiaca, ešte nemôžeme súdiť, že Mesiac je stále zatmený. To asi ako doktor vied z matematiky vie, že z jedného príkladu vo svojej rodine by nemal urobiť žiaden uzáver. To asi nie je vcelku seriózne. A tretia, k socializácii. Ja viem, že to je pre niektorých dôvod to napádať. Ale zase nemôžem súhlasiť, že tá socializácia je úplná a dostatočná, pretože v takomto prípade sa stretávate vždy s komunitou ľudí, ktorí sú vám blízki, sú blízkeho zmýšľania, a to nie je naozaj úplná socializácia v prostredí, v ktorom sa to dieťa časom vyskytne. Ďakujem.
Paška Pavol, predseda NR SR (2014-04-02):
Poprosím vás, dámy a páni, o pozornosť.
P. Hrušovský, predseda NR SR: (2004-01-21):
(Hlasovanie.) 147 prítomných, 35 za návrh, 75  proti, 37 sa zdržalo. Návrh sme neschválili. Ďalšie návrhy, pán poslanec.
P. Paška, predseda NR SR: (2007-09-12):
(Hlasovanie.)  138 prítomných, 126 za, 1 proti, 9 sa zdržali, 2 nehlasovali. Konštatujem, že sme pridelili návrh zákona výborom a určili lehoty na prerokovanie. Pán Poslanec Kovačócy bude uvádzať hlasovanie o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov (tlač 368).
Laššáková, Jana, podpredsedníčka NR SR (2014-02-07):
Na vystúpenie pani poslankyne traja páni poslanci. Pán poslanec Osuský, Érsek a Poliačik. Končím možnosť prihlásiť sa s faktickými poznámkami. Nech sa páči, pán poslanec Osuský.
Kažimír, Peter, podpredseda vlády a minister financií SR (2014-10-22):
Ďakujem, pán predseda, za slovo. Dámy a páni, zásadnou zmenou oproti doterajšej právnej úprave je umožnenie tzv. centrálnej správy nehnuteľného majetku štátu. Centralizácia správy má skvalitniť starostlivosť o zverený majetok štátu a odborné a nestranné nakladanie s týmto majetkom. Takisto sa navrhuje zavedenie centrálnej evidencie nehnuteľného majetku v správe štátnych organizácií. Pôjde nielen o zistenie skutočného množstva nehnuteľného majetku štátu, ale aj o informácie, akým spôsobom sa tento majetok štátu využíva. V centrálnej evidencii sa budú evidovať aj údaje o nehnuteľnom majetku vo vlastníctve iných subjektov, ktorý využívajú správcovia. Upravuje sa tiež spôsob predaja nehnuteľného majetku štátu s postupným znižovaním ceny v závislosti od situácie na trhu nehnuteľností a záujem potenciálnych kupujúcich o konkrétnu nehnuteľnosť. V záujme dosiahnutia jednotného prístupu všetkých správ z nehnuteľného majetku štátu návrh zákona komplexne upravuje celý proces nakladania s hnuteľným majetkom štátu a z toho dôvodu sa súčasne navrhuje zrušiť všetky vykonávacie predpisy upravujúce doteraz túto oblasť. Toľko na úvod, ďakujem. (Ruch v sále.)
J. Burian, poslanec: (2007-10-16):
Uvedený návrh bol doručený poslancom Národnej rady v stanovenom termíne, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred konaním schôdze. Predseda Národnej rady Slovenskej republiky posúdil uvedený návrh zákona podľa § 70 ods. 1 Národnej rady Slovenskej republiky o rokovacom poriadku. A podľa legislatívnych pravidiel ho zaradil na rokovanie dnešnej 14. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh rieši závažnú problematiku. Ďakujem pekne, pán podpredseda, otvorte rozpravu.
Figeľ, Ján, podpredseda NR SR (2012-12-17):
Reakciou na faktické, nech sa páči, Ľubomír Galko.
Grendel, Gábor, podpredseda NR SR (2022-10-21):
S faktickou poznámkou ešte pán poslanec Ondrej Dostál.
Ďurica, Ondrej, poslanec NR SR (2021-09-22):
Ďakujem za slovo, pán podpredseda. Ja považujem tento návrh zákona za absolútne legitímny a dovolím si povedať aj potrebný. Žijeme totiž v dobe, kedy vládna moc, rôzni odborníci a prisluhovači režimu ohýbajú pravdu a ohýbajú fakty tak, ako sa im to hodí. Na Slovensku nie je očkovanie už dávno dobrovoľné. Mohli by nám o tom hovoriť vojaci, ktorí tu boli spomenutí, policajti, mohli by nám o tom hovoriť zdravotníci, učitelia, pedagógovia, jednoducho takto by som mohol menovať oblasti a odvetvia, kde ľudia, ktorí dlhodobo pracujú v týchto sférach, sú nútení, sú doslova a do písmena vydieraní. My tie prípady poznáme, tí ľudia nám to veľmi podrobne tlmočia, akým spôsobom ich zamestnávatelia nútia a akým spôsobom sa im nechutne vyhrážajú za cieľom dosiahnuť väčšiu očkovanosť. Ak sa na Slovensku hovorí o dobrovoľnosti, tak je to jednoducho len v teoretickej rovine, pretože realita a prax, každodenná prax je úplne iná. Funguje tu obrovská propaganda, funguje tu lotéria, fungujú tu proste dezinformácie a funguje tu propaganda, ktorá mi pripomína, priatelia, propagandu, keď sa išlo zaútočiť na Irak a hovorilo sa o chemických zbraniach. Vtedy všetci hovorili, že sú tam chemické zbrane, a každý, kto si dovolil zapochybovať, bol konšpirátor, bol nepriateľ režimu, bol proste človek, ktorý nejakým spôsobom obhajuje terorizmus alebo diktátorské režimy. Toto všetko sa stále deje, len dnes je témou očkovanie, ale ten základ, tá podstata je tá istá. A ak sa bavíme o pánovi Naďovi, odíde mu z rezortu veľmi... (Prerušenie vystúpenia časomerom.)
Suja, Miroslav, poslanec NR SR (2021-05-13):
Ďakujem za slovo, pán predseda. Viete, pán poslanec Alino Baránik, od človeka, ktorý nemá verejne problém pokrútiť ústavu, tieto vaše slová zaznievajú úsmevne. Podľa vás každý, čo má iný názor ako vy, by mal ísť do basy. A takýto človek mne ide niečo vyčítať? Na iného, na iné sa ani nezmôžete. A vy tu spomínate niečo o mojich súkmeňovcoch? Váš súkmeňovec uznáva Adolfa Hitlera, jeho NSDAP a dva a pol milióna členov. A vy idete niečo hovoriť? To je váš súkmeňovec Matovič. Vaša ministerka kultúry tu verejne prezentuje fašistické názory. To je takisto váš súkmeňovec. Pán poslanec Alino Baránik, ale tam je to v poriadku, lebo tí sú vaši. Tí môžu hajlovať a povedať, čo len chcú. Ale ostatní sú automaticky pre vás ľudia s iným názorom a mali by sedieť v base. Človek ako vy by mal vyhľadať ústavnú liečbu a nie nám tu niečo kázať a moralizovať. Skúste sa pozrieť do vlastných radov, koho tam máte a potom moralizujte, pán Alino Baránik, poslanec Národnej rady Slovenskej republiky.
Blaha, Ľuboš, podpredseda NR SR (2023-12-19):
Pani poslankyňa Anežka Škopová.
P. Paška, predseda NR SR: (2007-07-03):
(Hlasovanie.) 139 prítomných, 56 za, 74 proti, 8 sa zdržalo, 1 nehlasoval. Návrhy sme neschválili. Ďalej.
I. Pásztor, poslanec: (2007-10-25):
Môj pozmeňujúci návrh znie: § 85 ods. 2 sa vypúšťa celý text pod písmenom a) a zároveň sa vypúšťa označenie písmena b). Zámerom pozmeňujúceho návrhu je, aby sa povinnosť platenia dane z motorových vozidiel týmto nerozšírila na ďalšie osoby a takto sa nezvyšovala ich daňová zaťaženosť. Ide o prípady, keď vlastné vozidlo použije zamestnanec na služobnú cestu a ktorému zamestnávateľ za použitie jeho vozidla vypláca cestovné náhrady. To je všetko. Ďakujem.
Pellegrini, Peter, predseda NR SR (2015-11-26):
Ďakujem pekne. Otváram všeobecnú rozpravu. Konštatujem, že som nedostal žiadnu písomnú prihlášku. Pýtam sa, kto sa do rozpravy hlási ústne? Končím možnosť prihlásiť sa do rozpravy a vyhlasujem ju za skončenú. Zároveň prerušujem... Ešte chcete sa vyjadriť k rozprave? Nech sa páči, pán poslanec.
Blaha, Ľuboš, podpredseda NR SR (2024-06-13):
Ďakujem pekne. Ďalšiu otázku položil pán poslanec Gábor Grendel na ministerku kultúry Slovenskej republiky Martinu Šimkovičovú v tomto znení: „Koho a kedy navrhnete za člena Rady Fondu na podporu umenia v zmysle nových pravidiel v zákone o FPU?" Nech sa páči, pani ministerka, máte slovo.
Grendel, Gábor, podpredseda NR SR (2020-07-15):
Pán poslanec Benčík.
Laššáková, Jana, podpredsedníčka NR SR (2014-07-01):
S faktickou poznámkou na vystúpenie pána poslanca pán poslanec Galko. Končím možnosť prihlásiť sa s faktickými poznámkami. Nech sa páči, pán poslanec.
Hrnčiar, Andrej, podpredseda NR SR (2017-02-08):
Ďakujem. Chce zaujať stanovisko k rozprave spravodajkyňa? Nie je tomu tak. Prerušujem rokovanie o tomto bode programu. Vážené panie poslankyne, vážení páni poslanci, podľa schváleného programu pristúpime k rokovaniu o bodoch 56 až 58 programu, ku ktorým bude zlúčená rozprava. Je to prvé čítanie o návrhu poslancov Miroslava Beblavého a Kataríny Macháčkovej na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov. Návrh ústavného zákona je uverejnený ako tlač 382, návrh na jeho pridelenie na prerokovanie výborom je v rozhodnutí č. 399. Ďalej je to prvé čítanie o návrhu poslancov Miroslava Beblavého a Kataríny Macháčkovej na vydanie zákona o zrušení územných celkov a o zmene a doplnení niektorých zákonov. Návrh zákona má parlamentnú tlač 383, návrh na jeho pridelenie na prerokovanie výborom je v rozhodnutí č. 400. Tretím bodom je prvé čítanie o návrhu poslancov Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samosprávy a o zmene a doplnení zákonov v znení neskorších predpisov. Návrh zákona je pod tlačou 401, návrh na jeho pridelenie na prerokovanie výborom je v rozhodnutí č. 418. Dávam slovo poslancovi Miroslavovi Beblavému, aby návrhy zákonov uviedol. (Rokovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 382, o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona o zrušení územných celkov a o zmene a doplnení niektorých zákonov , tlač 383 a o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samosprávy a o zmene a doplnení niektorých zákonov v znení neskorších predpisov , tlač 401.)
Beluský, Martin, poslanec NR SR (2022-10-26):
Ďakujem za slovo. Ja chcem zareagovať na ten úvod tohto prejavu, pretože pán poslanec Cmorej reagoval na tú výčitku z koaličného radu, že teda sa to používa na to pranie tých špinavých peňazí alebo na podporu nejakého terorizmu a podobne. Treba povedať, že my ako zákonodarcovia my nevieme zakázať kryptomeny, nevieme zabrániť ani ich zneužívaniu. My môžeme jediné čo ako štát spraviť, je, že vytvoríme k tomu patričnú legislatívu, ktorá na jednej strane pomôže ľuďom, ktorí chcú investovať, aby to bolo teda jednoduché a prehľadné, aby vedeli, čo majú robiť, ako to zdaňovať a podobne. A potom na druhej strane vieme zároveň tým aj zvýšiť nejaké daňové príjmy do štátnej kasy, pretože keď už budú ľudia vedieť správne zdaňovať a budú mať aj motiváciu, že to nebude zbytočne zaťažené nejakými zdravotnými odvodmi a podobne, tak potom, samozrejme, sa to odrazí aj pozitívne na našom štátnom rozpočte. Čiže verím, že sa posunieme do tretieho tisícročia, že keď tak, ako to pán poslanec povedal, že keď to na ministerstve financií nejaká sekcia brzdila, tak sa v pléne nájde dostatok poslancov uvedomelých, ktorí si povedia, že treba niečo s tým robiť. A čo s tým treba robiť, to si môžeme povedať potom v druhom čítaní. Treba brať tento návrh tak, že je tu otvorená debata o zdaňovaní kryptomien a v druhom čítaní si potom môžeme povedať nejaké podrobnosti, čiže určite to treba podporiť.
Pellegrini, Peter, predseda NR SR (2024-02-08):
Prezentujme sa a hlasujme o bode 188 druhého pozmeňujúceho návrhu pána poslanca Galka. (Hlasovanie.) Prítomných 126 poslancov, za 16, proti 75, zdržalo sa 33, nehlasovali 2. Tento návrh sme neschválili.
B. Bugár, podpredseda NR SR: (2002-11-06):
(Hlasovanie.) Prítomných je 123 poslancov, za návrh 76, proti 45, zdržali sa 2. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Nech sa páči, pani spravodajkyňa.
Remišová, Veronika, poslankyňa NR SR (2016-09-14):
Ďakujem kolegovi Osuskému za veľmi fundovaný príspevok. Ale ja si stojím za politizáciou, ktorú máme v dôvodovej správe, a zároveň súhlasím s pánom..., s kolegom Osuským, že áno, to spolitizovanie môžme nazvať aj klientelizáciou, keď niekto môže poberať nejaké výhody, keď si napríklad presadí niekde svojho kandidáta. Ešte by som chcela doplniť, že prístup centralizácie a bagatelizovanie vzťahu rodiča v živote školy ide úplne proti trendom vo vzdelávaní a najmä v školách, kde to funguje a ktoré dosahujú dobré výsledky, alebo v krajinách teda. Väčšina krajín, ktoré dosahujú dobré výsledky, sa snaží budovať konštruktívny vzťah s rodičmi, zapájať ich do diania v škole, pretože dosahujú lepšie výsledky aj žiaci, aj celkovo škola. Ešte doplním k eurofondom, keď už pán kolega začal tú diskusiu o eurofondoch, s tým sa plne stotožňujem. Eurofondy nespadli z neba. Skrátka sú to verejné peniaze tak akokoľvek iné peniaze. A nemám rada, keď sa argumentuje, koľko financií sa dáva s tým, že tam ide veľmi veľa eurofondov. Keď sa pozriem na minulé volebné obdobie, tak, žiaľ, vidím, aké zbytočné projekty sa financovali z eurofondov. 20 mil. na digitálne účely, 20 mil. na národnú teleprezentačnú infraštruktúru a tak ďalej a tak ďalej. Čiže to, že nejaké eurofondy do školstva idú, vôbec nie je záruka, že sa vyčerpajú za prvé, pretože vieme, ako, aké je pomalé čerpanie, a za druhé vôbec nie je záruka, že sa vyčerpajú tak, aby sa zlepšila kvalita školstva. Ďakujem.